Hvor: SYMB, Banegårdspladsen 2, 4400 Kalundborg, Ventesalen eller kontoret

Deltagere:

* Bestyrelsen: Peter Joensen, Niels Bentsen, Henrik Brinkløv, Mogens Dunmose, Sonja Larsen,
* Afbud: Esben Hansen, Kristin Schage, Søren Bang Knudsen
* Sekretariatsleder: Louise Kolbjørn

- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -

Dagsorden (styres af Peter):  
Referent på dagens møde: Louise

1. **Godkendelse af dagsorden + prioritering af tid/rækkefølge** (fast punkt)

Godkendt

1. **Godkendelse af referat** (fast punkt)  
     
   Godkendt
2. **Formanden orienterer / gensidig orientering** (fast punkt)

* Peter og Louise har holdt et møde med Lauritzen Fonden, som var meget begejstrede.
* Kommende bestyrelsessammensætning. Iflg. Formanden bør bestyrelsen nu skifte karakter og bevæge sig væk fra den daglige drift og ledelse til mere fokus på strategiarbejdet, visioner og at udvide forretningsmulighederne.   
  Derfor et ønske om kommende bestyrelsesmedlemmer der passer ind i det koncept. Også gerne et par stykker eventuelt udenfor kommunegrænsen hvis de har de rette kompetencer og netværk.
* Husmødet efterlyser referater fra bestyrelsesmøderne

Peter gennemgår referater siden GF2018, som så pdfés til og lægges på website

* Peter gennemgår vedtægter med Hans-Henrik Nielsen

1. **Økonomi** (Peter + Mogens)

Fremadrettet bliver der lavet et regnskab hver måned, hvor alle kan se de forskellige projekter i SYMB, så det bliver muligt at se økonomien i de enkelte områder i SYMB, f.eks. Folkekøkken, workshops mm.

Økonomien ser god ud.

1. **Medlemmer i SYMB** (Mogens)

Vi er pt ca. 130medlemmer. Plus ca.30 i restance. Mogens rundsender lister til alle i næste uge.

1. **Evaluering og tanker om Erhvervscafe afholdt fredag den 27.9. 2019** (alle inkl. Anders Baagland)

Det var et relativt lille fremmøde på dagen. Vi skal nok gentage eventen nogle gange for, at det bliver kendt i lokalsamfundet. God stemning. Gode rammer. Det fungerede godt med SBKs Flammkuchen, så det kan vi gøre igen og invitere andre virksomheder, der vil promoverer et produkt. Holde fokus på det sociale element. Henrik vil gerne stå for fredagscaféer. Han hører SBK, om han vil være med til at stå for fredagscaféer fremover. Anders, Henrik og Søren sætter dato og finder erhvervsaktører, der vil promoverer produkter.

Vedr. udlejning; der var en konkret kontakt, som er interesseret i 1. salen. Vi skal markedsføre noget mere. Anders og Louise planlægger.

1. **WIFI i SYMB** (Peter og Louise, på vegne af daglig ledelse og Anders Baagland)

Det har vist sig at være en stor udfordring at få internet på stationen. Vi har været langt omkring og tilbage er 2 løsninger.

* + - 1. Den lokale via KA-NET men som forudsætter en gravning ind til huset på 51.000kr. Den er billigst i drift og hver af de kommende lejere betaler selv og vi har så ikke noget med den at gøre.
      2. Den anden er fiber. Dyr i drift og lang binding.

Vi skal senest den 5. okt. træffe en beslutning da Dansk flygtninge Råd flytter ind den 1.dec og der er ca. 45 dages leveringstid.

|  |  |  |  |
| --- | --- | --- | --- |
|  | KA-NET | Waoo | Bemærkninger |
| Hastighed | 300/300 | 500/500 |  |
| Form | Antenne | Fiber |  |
| Mdr. pris | 349 | 2250 |  |
| Pris Gravning betaling nov. | 25.000 | 0 |  |
| Pris Gravning betaling feb. | 26.000 | 0 |  |
| Tilslutningsafgift | 0 | 1250 |  |
| Binding | Ingen | 60mdr. | Ifølge vedtægter hæfter bestyrelsen ikke,  hvis SYMB lukker |
| Antal rum klar | 2 | 1 |  |
| Tilslutning for nye lejere | 3500 | 0 |  |
| Pris pr ekstra lejer | 349 | 0 | Hver ny lejer betaler selv for deres internet i KA-NET |
|  |  |  | I Fiber tager vi så indtægten |
| Trådløs til fællessal | Ekstra | Ekstra |  |

Bestyrelsen siger ok til løsningen nr. 1 med mulighed for ekstra forbrug på ca. 10 % til småudgifter.

1. **SYMBs nye Google-drev** (Louise) (bilag vedhæftet)

Louise og Karin går sammen med Henrik Brinkløv med processen, og bestyrelsen nikker til den struktur, som Karin Ploug har foreslået.

1. **Større anskaffelser til huset og grupper fastsættes og godkendes af bestyrelse, som også godkender en beløbsramme, eks. Storskærme og lign.** (Mogens)

Vi bestræber os på at få godkendelser på forhånd, når der er større udlæg. Se også punkt 11 som det hænger sammen med.

1. **At der udarbejdes et budget for større arrangementer, typisk over kr. 5.000,-, som ligeledes skal godkendes af bestyrelsen, eks arrangementet i Højbyen som bør være kendt af bestyrelsen.** (Mogens)

Ved større arrangementer skal der laves et budget på forhånd som bestyrelsen skal se.

1. **Selvstændige grupper tildeles et budget/beløb for at kunne drive egne aktiviteter, bestyrelsen fastsætter en beløbsramme, her tænkes på huset samt indretning og lign. beløbsramme sættes og godkendes af bestyrelsen**. (Mogens)

* Driftsgruppen har 5000kr/år til at bruge på huset.
* Daglig Ledelse har 10.000kr/år til rådighed til udgifter.
* Når en gruppe i SYMB har brug for penge, skal den rette henvendelse til bestyrelsen, som kan tilføre et beløb.
* I de konkrete aktivitetsgrupper er det deltagerne selv der skal afholde udgifterne.

1. **Nytårskur fredag den 3. januar** (Louise på vegne af daglig ledelse)

I SYMB er der tradition for at fejre de frivillige ved en årlig nytårskur. Alle bedes afsætte den aften.

Eventgruppe og FK-gruppe står for festen SYMB sekretariatet støtter op med markedsføring.

1. **Orientering fra daglig ledelse** (Louise på vegne af Esben og Søren)(fast punkt)

* Vi har holdt ét møde hvor vi alle var med
* Vi har holdt jobsamtale med og ansat en studentermedhjælper på kontrakt
* Kommissorium udarbejdes i løbet af de næste måneder
* Click-rammer A3 indkøbes, 6 stk. til opsætning på facaden ud imod DSBs venteområde.

1. **Samarbejde med Kalundborg Kommune** (fast punkt)

Punktet stryges fremover og rundes, når der informeres om konkrete samarbejder og aktiviteter.

1. **Tilbagemeldinger fra Event-gruppe og arbejdsgrupper** (fast punkt)

* Behov for mere hjælp i Fællesspisning gruppen
* Behov for flere i Værtsgruppen
* Bestyrelsen sætter virkelig pris på de nye grupper i huset!
* SYMB Netværk og KVE samarbejder bl.a. om:
  + 09.11: Tur til Kragerup Gods
  + 29.11; Julefrokost for SYMB Netværk
  + 24.12: Juleaften for alle
  + Januar: Livshistorie

1. **Eventuelt**

Som tidligere meddelt på bestyrelsesmøder skal Louise undervise 4 omgange i uge 43 og 44 på Professionshøjskolen Absalon på Diplom i Ledelse, hvor SYMB bruges som case. Dette er igen et godt eksempel på, hvordan vi får god omtale og bliver endnu mere kendt i de rigtige kredse mm.

Godkendt og underskrevet af bestyrelsen

Dato:

Peter Joensen Esben Hansen

Formand Næstformand

Mogens Dunmose Henrik Brinkløv

Niels Bentsen Sonja Larsen

Søren Bang Knudsen Kristin Schage